***Guide til transportskolerne:***

Stort behov for realkompetencevurdering.

Processen med RKV skal foregå så nemt og ensartet som muligt.

En enestående mulighed for at præsentere transportuddannelserne for rigtig mange medarbejdere fra branchen.

**Sådan fungerer en kompetencevurdering (RKV) i praksis**

*Handels-, Transport- og Servicesektorens Kompetenceudviklingsfond (HTSK-fonden) og Transport- og lagerområdets Kompetenceudviklingsfond yder støtte til en række uddannelsestilbud. Støtte fra fondene ydes bl.a. til aftalt uddannelse for ikke-faglærte medarbejdere. Dette forudsætter en realkompetencevurdering (RKV) op mod faglært niveau.*

*Derfor oplever transportskolerne en stor efterspørgsel fra transport- og logistikvirksomheder for at få foretaget en RKV for deres medarbejdere. Også selv om der ikke er planer om, at medarbejderen påbegynder en erhvervsuddannelse efter en foretaget RKV.*

*Transportskolerne har i stor udstrækning håndteret denne efterspørgsel på bedste vis, men nogle medarbejdere og virksomheder har oplevet en usikkerhed på enkelte skoler omkring, hvordan man håndterer hele processen mest hensigtsmæssigt.*

*Derfor har parterne bag TUR og kompetencefondene – udarbejdet denne guide, i et tæt samarbejde med en række transportskoler. Målet er, at processen omkring RKV foregår så nemt som muligt og efter ensartede principper – mange virksomheder benytter flere skoler, når deres medarbejdere skal kompetencevurderes, og de vil have vanskeligt ved at forstå, hvis det ikke foregår på en ensartet måde på skolerne.*

*Det er en stor opgave for transportskolerne at håndtere alle disse realkompetencevurderinger, men vær opmærksom på, at det samtidig er en enestående mulighed for at præsentere de rigtig mange og gode muligheder for transportuddannelser, AMU og EUD, der findes, over for rigtig mange medarbejdere i transport- og logistikbranchen.*

**Baggrund**

Virksomheder inden for transport- og logistikområdet, der har overenskomst for deres timelønnede medarbejdere, indgået mellem 3F og Dansk industri / Dansk Erhverv, indbetaler lønsumsbidrag til kompetenceudviklingsfondene.

Virksomhederne har derfor mulighed for at søge tilskud i fondene, når de sender deres medarbejdere på kurser, primært AMU, men også til FVU og ordblindeundervisning.

Virksomheder kan søge tilskud i fondene.

Særlige regler for rutebusområdet

Løntilskud fra kompetencefondene.

RKV til hvilken uddannelse?

Medarbejder og virksomhed kontakter en transportskole for at få foretaget en RKV

Kravet om kompetencevurdering gælder kun, når der skal søges tilskud i kompetenceudviklingsfondene til aftalt uddannelse for ikke-faglærte medarbejdere under 60 år.

Begrebet ”ikke-faglært” dækker alle medarbejdere, der ikke har en erhvervsuddannelse på faglært niveau inden for transport-, lager – og logistikområdet.

For rutebusområdet er medarbejdere med erhvervsuddannelsens trin 1 (kaldet afstigningen) også fritaget for kravet om kompetencevurdering.

Aftalt uddannelse dækker bl.a. den lovpligtige efteruddannelse for chauffører (også kaldet EU efteruddannelse) og generhvervelse af ADR-bevis. Virksomheden kan opnå et løntilskud fra kompetencefondene på 407 kr. om dagen, ud over veu-godtgørelsen, når de sender medarbejdere på AMU-kursus; derfor er en RKV vigtig for virksomhederne.

Det er ikke meningen, at transportskolerne skal rådgive virksomheder og medarbejdere om brug af kompetencefondene. Her henvises der til organisationerne.

**Processen**

En realkompetencevurdering foregår typisk på følgende måde (I denne sammenhæng forudsættes det, at der er en virksomhed bag) hvor følgende proces sikrer, at virksomhederne lever op til kompetencefondenes krav:

1. Medarbejderen og virksomheden aftaler hvilken uddannelse, herunder speciale, der skal foretages en kompetencevurdering op mod. På TUR’s hjemmeside kan virksomheden og medarbejderen se mulighederne: [http://www.tur.dk/erhvervsuddannelser-(eud)/transportuddannelser/](http://www.tur.dk/erhvervsuddannelser-%28eud%29/transportuddannelser/)
2. Medarbejderen/virksomheden kontakter en transportskole for at få foretaget en såkaldt realkompetencevurdering (RKV) i forhold til en faglært uddannelse inden for transport-, lager- og logistikområdet. Der ligger en oversigt over hvilke skoler, der kan foretage kompetencevurdering i forhold til hvilken uddannelse, på TUR’s hjemmeside: [http://www.tur.dk/erhvervsuddannelser-(eud)/udbud-af-rkv/](http://www.tur.dk/erhvervsuddannelser-%28eud%29/udbud-af-rkv/)

Skolen udleverer logbog

Medarbejderen anfører sine kompetencer i logbogen.

Skolen meddeler hvornår og hvor RKV finder sted

RKV ude hos en virksomhed

Fra 1. august 2015 hedder det kun realkompetencevurdering (RKV).

RKV med uddannelsesaftale.

Refusion fra Arbejdsgivernes Uddannelsesbidrag.

1. Skolen udleverer en logbog, som medarbejderen skal udfylde. Logbogen for den pågældende uddannelse kan findes på TURs hjemmeside: <http://www.tur.dk/skolernes-rum/meritvejen/logboeger/>
2. I logbogen anfører medarbejderen sine kompetencer, både inden for uddannelse og fra arbejdslivet. Skolen oplyser medarbejderen og virksomheden om, at man kan se alle medarbejderens kurser ved at logge ind på [www.erhvervsuddannelse.dk](http://www.erhvervsuddannelse.dk) med medarbejderens

Nem Id. Dette gør udfyldelsen af logbogen både nemmere og mere præcis. Jo grundigere logbogen er udfyldt, jo kortere tid tager kompetencevurderingen.

1. Logbogen sendes retur til skolen. Herefter får medarbejderen og virksomheden at vide, hvornår vurderingen kan foretages, og hvor længe det varer, typisk 1-2 dage. Herefter indgås en præcis aftale med virksomheden.
2. Hvis virksomheden har mange medarbejdere, som skal have foretaget en RKV, kan det aftales med skolen, at kompetencevurderingen foregår ude på virksomheden.
3. Fra 1. august 2015 skal kompetencevurderingen kun foretages som en realkompetencevurdering, RKV. Det er gratis at få foretaget en realkompetencevurdering på en transportskole, der er godkendt til den pågældende erhvervsuddannelse, når medarbejderen ikke har en uddannelse, der er højere end faglært.

En RKV kan foregå under en uddannelsesaftale for det antal dage, som vurderingen varer. En aftale kan indgås alene for realkompetencevurderingen, uden at virksomheden binder sig til at gennemføre selve uddannelsen, og uden at virksomheden er godkendt til at uddanne lærlinge inden for den uddannelse, som RKV omfatter.

Med en uddannelsesaftale vil virksomheden få adgang til refusion fra Arbejdsgivernes Uddannelsesbidrag, AUB.

En underskreven uddannelsesaftale udløser automatisk refusionen fra AUB. Der skal ikke søges om refusion. Hvis virksomheden ønsker tilskud til befordring, skal dette dog søges på virk.dk

Virksomhederne behøver ikke indgå uddannelsesaftale for at få kompetencevurderet en medarbejder.

Skolen udleverer medarbejderens kompetencevurdering.

Svendebrevet beror på kompetencevurderingen.

Virksomheden kan også vælge ikke at indgå en uddannelsesaftale, men så kræver det enten at virksomheden køber et RKV-forløb af skolen, efter lov om åben uddannelse, eller at medarbejderen tilmelder sig den relevante erhvervsuddannelse via optagelse.dk. I begge tilfælde vil der ikke være adgang til refusion fra AUB.

1. Hvis virksomheden ønsker det, fremsender skolen en uddannelsesaftale, gerne udfyldt (husk aftaleperiode), som både virksomheden og medarbejderen underskriver. Skolen registrerer uddannelsesaftalen i EASY, og indkalder medarbejderen til RKV.
2. Skolen foretager en RKV for medarbejderen. Som afslutning af RKV’en udfylder skolen det af TUR udarbejdede meritskema i TUR Multitest.

Medarbejderen får udleveret sin kompetencevurdering fra skolen. Alle, der får foretaget en RKV, skal opfordres til, at virksomheden får tilsendt RKV’en. Medarbejderen skal give tilladelse til, at dette sker.

Når medarbejderen har givet denne tilladelse, er der et felt i meritskemaet, som udfyldes med mailadresse til den person i virksomheden som skal have besked, når RKV er gennemført.

1. Skolen kan passende henvende sig til virksomheden og medarbejderen efter 3 til 6 måneder for at følge op på, om der er behov for kurser eller erhvervsuddannelse.

Det er i alles interesse, at en kompetencevurdering er ordentlig udført. Det er denne vurdering, der ligger til grund, når der siden skal udstedes et svendebrev.

Et svendebrev skal reelt vise, at medarbejderen er på faglært niveau, også selv om han eller hun har fået godskrivning (merit) for dele af uddannelsen ved kompetencevurderingen.

En godskrivning indebærer, at medarbejderen til fulde har de reelle kompetencer i det pågældende fag. En kompetencevurdering skal derfor have en sådan kvalitet, at vi efterfølgende kan stole på svendebrevet.

RKV uden aftale

Aftalen registreres i EASY

RKV gennemføres

RKV til virksomheden

Opfølgning

RKV med kvalitet